text: Jaume Fullana, Miquel ▸ Arrels Democràtiques
  Estàs aquí:Inici / Memorial / Mallorca / Jaume Fullana, Miquel
  Jaume Fullana, Miquel
  Li deien En Mindona i tenia denou anys. Altres detalls? Pertanyia a les Joventuts Socialistes Unifricades i treballava de foraviler. L'afusellaren la segona quinzena d'agost del trenta-sis, a Son Coletes. Se'n portaren nou algaidins a matar, tots nou foren morts. I la sorpresa emmudia les boques. Què havia fet En Miquel Mindona? Res. Res. Tal volta, un dia, va participar en una trifulca. Unes al·lotes de Campos, vestides una mica extravagants, varen ser expulsades de l'església, cosa que originà una forta disputa entre els qui les defensaven i els que les criticaven. En Miquel Mindona sembla que alçà la veu. La veu i el puny. Tal volta aquest fet, com diuen, va provocar el seu assassinat.